**Martin Hamuljak** (\* 19. apríl 1789, Oravská Jasenica  –  † 31. marec 1859, Námestovo) bol slovenský kultúrny pracovník, organizátor národného kultúrneho života, jazykovedec, redaktor a vydavateľ.

Životopis
---------

Narodil sa v rodine inšpektora Oravského panstva Martina Hamuljaka (\* 1750 - † 1807) a jeho manželky Kataríny rod. Vrljakovej († 1803). Pochádzal zo šľachtickej rodiny. Hamuljak mal štyri sestry. Základnú školu navštevoval v rokoch 1795 až 1798 v Námestove. V roku 1799 študoval na normálke v Jágri a v 1799-1804 študoval na gymnáziu v Budíne, 1804-1806 filozofiu na lýceu v Jágri. Po ukončení štúdií v Jágri Hamuljak pôvodne uvažoval o štúdiu teológie, no rodičia rozhodli inak. Roku 1812 zložil odborné skúšky na Právnickej akadémii v Bratislave a v rokoch 1822-1823 advokátske a odborné skúšky v Budíne.Oženil sa a so svojou ženou Magdalénou splodil 4 deti. V roku 1859 zomiera na poruchu prostaty.

Po náhlej otcovej smrti v januári 1807 sa stáva úradníkom Oravsko-lietavského panstva. V čase pobytu na Orave sa prehĺbil jeho vzťah k ľudovej slovesnosti a ku knihe, ktorú mu pomáhal v ňom upevňovať Vavrinec Čaplovič. Roku 1812 odchádza z Oravy. Od roku 1813 bol úradníkom Uhorskej kráľovskej miestodržiteľskej rady v Budíne, Bratislave a Košiciach. Na tejto pozícii ostal až do svojho odchodu do dôchodku v roku 1853. Od roku 1856 žil v Námestove, kde aj 31. marca 1859 zomrel.

### Národnobuditeľská činnosť

Od začiatku 20. rokov 19. storočia účinkoval v národno-kultúrnej, organizačnej a literárnej oblasti ako vedúca osobnosť mladej bernolákovskej generácie sústredenej v Budíne a v Pešti. Spolu s Kollárom založil v roku apríli 1826 Slovenský čitateľský spolok. V roku 1834 spoluzakladateľ Spolku milovníkov reči a literatúry slovenskej. Hlavnú organizačnú prácu spolku vykonával práve Hamuljak, za čo ho jeho členovia zvolili roku 1838 za stáleho správcu. Spolok udržiaval aj v 40-tych rokoch 19. storočia, v čase poklesu aktivity členov a spolupracovníkov spolku, až do roku 1950, kedy spolok rozpustil. Aj vďaka Spolku vydal 4 ročníky almanachu *Zora*. Vydával a rozširoval diela Jána Hollého, P. J. Šafárika, J. Kollára, B. Tablica a J. Herkeľa. Udržiaval osobné a písomné kontakty s poprednými slovanskými osobnosťami ako boli V. S. Karadžić, B. Kopitar, J. Jungmann, či F. Palacký.

Pamiatky
--------

* Hamuliakovo - obec v okrese Senec
* rukopisná pozostalosť v LAMS
* portrét od Richtera (olej, 1837, LAMS)
* óda J. Hollého na Martina Hamuljaka (Básňe 1. s. 215) (online)
* pamätná tabuľa od F. Motošku (1928) v Oravskej Jasenici
* hrob a náhrobník v Námestove
* Pamätný Dom v Oravskej Jasenici

Referencie
----------

1. 1 2  Záznam o narodení a krste v matrike farnosti Námestovo
2. 1 2  Záznam o úmrtí v matrike farnosti Námestovo
3. 1 2 3 4 5 6 7  *Slovenský biografický slovník*, s. 278.
4. ↑  *Hamuljakova ulica*, s. 18.
5. 1 2  *Maťovčík*, s. 9.
6. ↑  *Maťovčík*, s. 11.
7. ↑  *Maťovčík*, s. 12.

Iné projekty
------------

Commons
* Spolupracuj na Commons Commons ponúka multimediálne súbory na tému **Martin Hamuljak**

Literatúra
----------

* *Slovenský biografický slovník*
* Hamuljakova ulica. *Nitra kutúrno-spoločenský mesačník* (Nitra: Mesto Nitra), december 2018, roč. 42, čís. 12, s. 18. Dostupné online [cit. 2019-03-06]. Archivované 2019-03-06 z originálu.
* MAŤOVČÍK, Augustín. Martin Hamuljak. *Biografické štúdie* (Martin: Matica slovenská), 1970, čís. 1. Dostupné online [cit. 2023-12-29]. ISSN 0067-8724.

Iné projekty
------------

Commons
* Spolupracuj na Commons Commons ponúka multimediálne súbory na tému **Martin Hamuljak**

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * abART: 56700
* BnF: 121581794
* GND: 11899140X
* ISNI: 0000000114382538
* LCCN: n83142081
* NK ČR: mzk2002156812
* SNK: 152795
* VIAF: 14809173
* WorldCat: lccn-n83142081